Legal Document

Category: 84

Text:
12. ΒΑΣΙΛΙΚΟΝ ΔΙΑΤΑΓΜΑ της 29 Μαΐου/19 Ιουν. 1939 Περί του ελέγχου του εξαγομένου εις την αλλοδαπήν κονιοποιημένου ερυθρού πεπέρεως. Άρθρ.1.-(Όμοιον προς το άρθρ. 1 του Β.Δ/τος της 24 Μαΐου 1939, ανωτ. αρ. 11). Άρθρ.2-3.-(Όμοια προς τα άρθρα 2-3 του Β.Δ/τος της 15 Μαΐου 1939, ανωτ. αρ. 10). Άρθρ.4.-1.Το εξαγόμενον εις την αλλοδαπήν κονιοποιημένον ερυθρόν πέπερι, οιουδήποτε τύπου (γλυκύ, καυστικόν, ημίγλυκον) δέον να πληροί τους κάτωθι όρους: Α΄.Δέον να είναι: α)χρώματος ερυθρού, β)οσμής χαρακτηριστικής, ευχαρίστου δηκτικής, γ)αμιγές ξένων ανοργάνων, ή οργανικών ουσιών. «Β΄.Η τέφρα αυτού δέον να μη είναι ανωτέρα των 12%». Το εντός « » εδάφ. Β΄ αντικατεστάθη ως άνω υπό του κατά το άρθρ. 12 Α.Ν. 1490/38 (11. Εε. 1) εκδοθέντος Β.Δ. 13 Μαρτ./1. Απρ. 1940 περί τροποπ. του από 29 Μαΐου 1939 Β.Δ/τος κλπ. Γ΄.Να μη είναι κεχρωσμένον δια τεχνητών χρωστικών ουσιών. Δ΄.Ο αρωματισμός αυτού να μη είναι τεχνητός. 2.Το εξαγόμενον εις την αλλοδαπήν κονιοποιημένον ερυθρόν πέπερι δέον προς τούτοις να πληροί τους τυχόν υπό της νομοθεσίας της χώρας προορισμού καθωρισμένους ειδικούς όρους δια το εισαγόμενον εν αυτή τοιούτο προϊόν, η μη πλήρωσις των οποίων θα συνεπήγετο την απαγόρευσιν της εισαγωγής αυτού. Σελ.234 3.Ο εξαγωγεύς κονιοποιημένου ερυθρού πεπέρεως δύναται δι’ αιτήσεως αυτού προς το αρμόδιον παράρτημα του Γ.Χ.Κ. να ζητήση και λάβη επίσημον αντίγραφον της γενομένης εξετάσεως ή πιστοποιητικόν βάσει της χημικής αναλύσεως του εξετασθέντος δείγματος του εξαγομένου προϊόντος. Η έκδοσις του αντιγράφου ή του πιστοποιητικού τούτου γίνεται τη καταβολή της κατά το Δ. της 10 Απρ. 1930 περί εκτελέσεως της παραγρ. 2 του άρθρ. 2 του ν. 4328/1929 περί συστάσεως Γενικού Χημείου του Κράτους (τ. 24) οριζομένης αποζημιώσεως δι’ εκτέλεσιν χημικής αναλύσεως. 11.Ε.δ.12 ΄Ελεγχος εξεγομένων γεωργικών προϊόντων